Kámpos (Ikaría)

Kámpos (; transl. myös Kámbos) on Kreikan kylä, joka sijaitsee Ikarían saarella. Se kuuluu hallinnollisesti Ikarían kuntaan, Ikarían alueyksikköön ja Pohjois-Egean saarten alueeseen. Kylän väkiluku on 223 (vuonna 2011).

pienoiskuva|vasen|Kámpoksen kylää.
Kámpoksen kylä sijaitsee lähellä Ikarían pohjoisrannikkoa. Se on osa Frantáton kyläyhdyskuntaa. Kylän nimi viittaa alueella olevaan pieneen tasankoon. Antiikin aikana kylän paikalla sijaitsi Oinen eli Oinoen kaupunki. Sen akropoliina toimi nykyinen Agía Eirínin kukkula, joka on saanut nimensä paikalla olevasta Pyhälle Irenelle omistetusta kirkosta. Kylän nähtävyyksiin kuuluu myös pieni arkeologinen museo.

Nykyinen kylä kuului aiemmin Évdiloksen kuntaan ja vuodesta 2011 lähtien Ikarían kunnan Évdiloksen kunnallisyksikköön.

 Lähteet 

 Aiheesta muualla 

Luokka:Ikaría
Luokka:Pohjois-Egean saarten kylät